Sepik
Sepik on traditsiooniline eesti pagaritoode, tavaliselt pätsikujuline küpsetis, mille tainas on valmistatud jämedast nisu- või odrajahust või nisu-, odra- või rukkijahu segust (võidakse lisada ka kliisid, purustatud teri, linnasejahu vms) ning kergitatud pärmi abil. Parema, pidulikel puhkudel tarvitatava leivana oli sepik Eestis tuntud juba 18. sajandil. 20. sajandist jäi sepik peamiselt nisuleiva nimetuseks.